กรมการขนส่งทางบกร่วมกับหน่วยงานภาครัฐ จัดทำระบบตัดแต้มใบขับขี่ผู้ที่กระทำความผิด เริ่ม 9 มกราคม 2566
นายจิรุต วิศาลจิตร อธิบดีกรมการขนส่งทางบก เปิดเผยถึงความร่วมมือในการใช้ระบบบันทึกคะแนนความประพฤติในการขับรถยนต์ ว่า กรมการขนส่งทางบก ร่วมกับ งานตำรวจแห่งชาติ บริษัท โทรคมนาคมแห่งชาติ และธนาคารกรุงไทย เปิดตัวแอปพลิเคชัน ‘KHUB DEE’ ซึ่งเป็นระบบฐานข้อมูลบันทึกคะแนนความประพฤติของผู้ขับขี่โดยจะเป็นการประชาสัมพันธ์ให้ประชาชนได้รับทราบถึงข้อมูลข่าวสารเพื่อความสะดวกและปลอดภัยในการจราจร รวมถึงลดปัญหาและผลกระทบที่เกิดจากอุบัติเหตุของประชาชน นอกจากนี้ ยังสามารถตรวจสอบคะแนนการขับขี่ใบสั่ง รวมไปถึงการชำระค่าปรับผ่านแอปพลิเคชันดังกล่าว โดยเริ่มบังคับใช้พร้อมกับ พ.ร.บ.จราจรทางบกฯ ในวันที่ 9 มกราคม 2566 เป็นต้นไป สำหรับประชาชนที่สนใจสามารถตรวจสอบคะแนน หรือชำระค่าปรับผ่านเว็บไซต์ E-Ticket PTM, หรือผ่านแอปพลิเคชัน KHUB DEE และแอปพลิเคชันเป๋าตังค์ ดาวน์โหลดได้ทั้งระบบ iOS และ Android